钦定古今图书集成/明伦汇编/氏族典/第481卷 > 《凌迪知万姓统谱》 > 晏殊
## 钦定古今图书集成/明伦汇编/氏族典/第481卷 > 《凌迪知万姓统谱》 > 晏殊

按《宋史晏殊传》：“殊字同叔，抚州临川人。七岁能属文。
景德初，张知白安抚江南，以神童荐之。帝召殊与进
士千馀人并试廷中，殊援笔立成，赐同进士出身，擢
秘书省正字，历官至翰林学士，迁左庶子。仁宗即位，
进礼部侍郎。上疏论张耆不可为枢密使，忤太后旨，
罢知宣州。数月，改应天府，召拜御史中丞，改资政殿”
学士，为枢密副使，未拜，改参知政事。康定初，进同中
书门下平章事。庆历中，拜集贤殿学士。孙甫、蔡襄奏
论殊役官兵，治僦舍以规利，坐是降工部尚书、知颍
州，徙陈州，又徙许州。稍复礼部、刑部尚书，迁户部。以
观文殿大学士知永兴军，徙河南府，迁兵部。以疾归
京师，薨，谥元献。